open-index/open-wikipedia-markdown huggingface dataset:
MSN Music

**MSN Music** er en nettbutikk som selger musikk i form av datafiler. Tjenesten ble lansert av Microsoft i 2004 for å konkurrere med iTunes Music Store. Butikken har et utvalg på 1 million enkeltsanger og ca. 100&nbsp;000 album.

For å bruke MSN Music er minimumskravene Windows XP og Internet Explorer. Man kan bruke et gratis innplugginsprogram til Internet Explorer for å kjøpe, streame og spille av musikk. Man kan også bruke Windows Media Player som gir bedre kontroll over musikken.  Dersom man kjøper musikkfiler kan man ikke lytte til disse på Apples iPod, verdens mest populære mp3-spiller.

## Prising
Pr august 2006 koster en sang 8 kr, mens et helt album koster 80 kr. De tilbyr også ubegrenset streaming for 79 kr mnd.

## Sammenlikning med andre musikkbutikker på nettet
iTunes Music Store tilbyr ca. 3 millioner enkeltsanger, nærmere tre ganger så mange som MSN Music.

Begge tjenestene bruker proprietære, DRM-beskyttede filer. iTMS bruker .aac / .m4p, og MSN-M bruker .wma . MSN Music kan kun brukes med Windows XP, mens iTMS kan brukes med XP og OS X.

Andre tilsvarende tjenester som ikke bruker DRM finner man i Russland. Musikken er også mye lavere priset. Eksempler kan være mp3search.ru/ og allofmp3.com/.

## Eksterne lenker
*  MSN Music Norge
*  Aftenpostens omtale fra 31. august 2006
Radio Midt-Østerdal

**Radio Midt-Østerdal** – tidligere Radio Åmot.

Radio Åmot hadde oppstart i 1989. Radioen ble etablert i 1991 som en lokalradio for Åmot kommune. 1. mai 1993 flyttet radioen inn i nye lokaler i Stallgården i Rena sentrum. Her var basen inntil radioen flyttet inn i et studio i Prestegårdsveien. Radioen har i mange år hatt egne sendinger og dekket Birkebeinerrennet. Ansvarlig redaktør er Einar Øfstaas og teknikker Kristian Lieng

## Eksterne lenker
* Radio Midt-Østerdals hjemmesider
Sandnes kulturhus

**Sandnes kulturhus** er kulturhus i Sandnes i Rogaland. Kulturhuset ble offisielt åpnet nyttårsaften 1999 og ligger på Mauritz Kartevoldsplass i Vågen. I forkant var det en lang debatt om hvor kulturhuset skulle ligge i byen. Valget falt til slutt på tomten til Kamgarnspinneriet som ligger innerst i Vågen. Huset har blitt tegnet av arkitektene Knut Hoem og Ole Tonning. Ole Lislerud har stått for den kunstneriske utsmykningen. 

Kulturhuset inneholder to saler, kurs- og konferanselokaler, bibliotek, restaurant og gjestehavn. I tillegg finnes det en foajé på 400&nbsp;m² som brukes til konserter, selskaper og utstillinger.

## Eksterne lenker
*
John Myung

**John Ro Myung** (uttales IPA: /ˈmaɪ.əŋ/, født 24. januar 1967 i Chicago, USA) er bassist i progressiv metal bandet Dream Theater. 

Myung er også bassist i gruppa The Jelly Jam. 

## Bakgrunn
Myung ble født i Chicago av koreanske foreldre. Han vokste opp i Kings Park på Long Island i New York. Myung ble spurt om å spille bassgitar i et lokalt band da han var 15. Etter high school begynte han og kameraten John Petrucci på Berklee College of Music, hvor de møtte Mike Portnoy. De dannet bandet «Majesty», sammen med kameratene Kevin Moore (keyboard) og Chris Collins (vokal). Bandet byttet senere navn til Dream Theater.

## Diskografi
* Dream Theater – *[[When Dream and Day Unite]]* (1989)
* Dream Theater – *[[Images and Words]]* (1992)
* Dream Theater – *[[Live at the Marquee]]* (1993)
* Dream Theater – *[[Awake (Dream Theater-album)|Awake]]* (1994)
* Dream Theater – *[[A Change of Seasons]]* (1995)
* Dream Theater – *[[Falling into Infinity]]* (1997)
* Dream Theater – *[[Once in a LIVEtime]]* (1998)
* Platypus – *When Pus Comes to Shove* (1999)
* Dream Theater – *[[Metropolis Pt. 2: Scenes from a Memory]]* (1999)
* Platypus – *Ice Cycles* (2000)
* Gordian Knot – *Gordian Knot* (2000)
* Dream Theater – *[[Live Scenes from New York]]* (2001)
* The Jelly Jam – *[[The Jelly Jam (album)|The Jelly Jam]]* (2002)
* Explorers Club – *Raising the Mammoth* (2002)
* Dream Theater – *[[Six Degrees of Inner Turbulence]]* (2002)
* Dream Theater – *[[Train of Thought]]* (2003)
* The Jelly Jam – *The Jelly Jam 2* (2004)
* Dream Theater – *[[Live at Budokan]]* (2004)
* Dream Theater – *[[Octavarium]]* (2005)
* Dream Theater – *[[Score (Dream Theater)|Score]]* (2006)
* Dream Theater – *[[Systematic Chaos]]* (2007)
* Dream Theater – *[[Chaos in Motion 2007-2008]]* (2008)
* Dream Theater – *[[Black Clouds & Silver Linings]]* (2009)
* Dream Theater – *[[A Dramatic Turn of Events]]* (2011)
* Dream Theater – *[[Dream Theater (album)|Dream Theater]]* (2013)
* Dream Theater – *Live at Luna Park* (2013)
* Dream Theater – *Breaking the Fourth Wall* (2014)
* Dream Theater – *[[The Astonishing]]* (2016)
* Dream Theater – *Distance over Time* (2019)
* Dream Theater – *Distant Memories - Live in London* (2020)
* Dream Theater – *Images and Words - Live in Japan, 2017* (2021)
* Dream Theater – *A View from the Top of the World* (2021)
* Dream Theater – *...And Beyond - Live in Japan, 2017* (2022)
* Dream Theater – *Live in Berlin (2019)* (2022)
* Dream Theater – *Live at Wacken (2015)* (2022)
* Dream Theater – *Live at Madison Square Garden (2010)* (2023)
* Dream Theater – *Distance over Time Demos (2018)* (2023)
* Dream Theater – *[[Parasomnia (album)|Parasomnia]]* (2025)
* Dream Theater – *[[Quarantiéme: Live à Paris]]* (2025)

## Referanser


## Eksterne lenker
* 
*
Les Claypool

**Leslie Edward «Les» Claypool** (født 29. september 1963 i Richmond, California, USA)  bassist og sanger.
Hovedsakelig kjent for sin eklektiske og funky spillestil gjennom arbeidet med det alternative rockebandet Primus.
Han prøvde seg på audition som bassist for bandet Metallica. Leslie er barndomsvenn med gitaristen Kirk Hammett, men bandet synest han var litt for «funky».  

Les Claypool er også kjent for alle hans bandproskjekter som: Oysterhead, Sausage, Les Claypool’s Duo De Twang og Claypool Lennon Delirium for å nevne noen 

## Referanser


## Eksterne lenker
* 
* 
*
John Langdon (kunstner)

**John Langdon** (1946–2026) var en amerikansk kunstspesialist eller typograf som spesialiserte seg i å lage ambigrammer. Langdon fikk bachelorgrad i engelsk fra Dickinson College. Han designet ambiagramene i Dan Browns roman *[[Engler og Demoner]]*. Som en heder til John Langdon ble hovedpersonen kalt Robert Langdon.

Langdon jobbet som reklamelogodesigner i 1980-åra i Philadelphia og New York. Han ble professor i typografi. Han jobbet både med ambigrammer, maleri og andre former for bildekunst, fremmedspråk og filosofi.

Langdom skrev boka ** (ISBN 0-7679-2075-9) (2005), som inneholder et forord av Dan Brown.

## Referanser


## Eksterne lenker
* 
* Drexel Faculty Profile
Aubrey/Maturin-serien

**Aubrey/Maturin-serien** er en serie på 20 ferdigstilte og én uferdig historiske romaner av Patrick O'Brian (12. desember 1914 – 2. januar 2000). Handlingen er lagt til Napoleonskrigene fra 1800 til ca. 1815. Den er sentrert rundt vennskapet mellom Kaptein Jack Aubrey i den britiske marinen, og hans skipslege og spion Stephen Maturin. I denne perioden stiger Jack Aubrey fra løytnant til kontreadmiral i Royal Navy. Jack Aubrey ble beskrevet som en energisk mann, med en veldig dyp respekt for marinens tradisjoner. Bemerkelsesverdig tidlig suksess i marinen ga ham snart kallenavnet «Lucky Jack Aubrey» og han var høyt respektert blant de yngre sjømennene.

Den irsk-katalanske dr. Stephen Maturin tjenestegjør som skipskirurg på Aubreys forskjellige kommandoer. Men de fleste av hans medarbeidere vet ikke at han også er en dyktig etterretningsagent for det britiske admiralitetet. I motsetning til den mer handlingsorienterte Aubrey, er Maturin veldig godt utdannet med forskjellige intellektuelle sysler. Han er lidenskapelig fascinert av den naturen, og benytter enhver anledning til å utforske det innfødte dyrelivet i skipenes anløpshavner rundt om i verden. På overflaten har de to hovedpersonene lite til felles, men de hadde begge en dyp kjærlighet til musikk. Bøkene er usedvanlig detaljrik i sin beskrivelse av datidens marineliv. O'Brian har også forsøkt å bruke datidens engelsk. 

## Seriens bøker
Kun de fjorten første bøkene i serien er foreløpig oversatt til norsk. 

# Første kommando av Patrick O'Brian (2002); engelsk: Master and Commander (1970)
# Orlogskaptein av Patrick O'Brian (2003); engelsk: Post Captain (1972)
# HMS Surprise av Patrick O'Brian (2005); engelsk: HMS Surprise (1973)
# Toktet til Mauritius av Patrick O'Brian (2006); engelsk: The Mauritius Command (1977)
# Den ødeste øy av Patrick O'Brian (2006); engelsk: Desolation Island (1978)
# Hell i Krig av Patrick O'Brian (2008); engelsk: The Fortune of War (1979)
# Skipslegens makker (2009); engelsk: The Surgeon's Mate (1980)
# Oppdrag på det Joniske hav (2011); engelsk: The Ionian Mission (1981)
# Svikefull havn (2012); engelsk: Treason's Harbour (1983)
# Den andre siden av verden (2014); engelsk: The Far Side of the World 
# Baksiden av medaljen (2014); engelsk: The Reverse of the Medal 
# Kaperskip (2015); engelsk: The Letter of Marque 
# 13-skudds salutt (2017); engelsk: The Thirteen Gun Salute 
# Fra seilernes øy (2019); engelsk: The Nutmeg of Consolation 
# Clarissa Oakes – (The Truelove i USA) 
# The Wine-Dark Sea 
# The Commodore 
# The Yellow Admiral 
# The Hundred Days 
# Blue at the Mizzen
# The Final Unfinished Voyage of Jack Aubrey

## Film
Filmen *Master and Commander: The Far Side of the World* fra 2003 ble laget med Russell Crowe som Jack Aubrey ,og Paul Bettany som Stephen Maturin. Filmen baserer seg hovedsakelig på stoff fra boken *The Far Side of the World*, men har også dratt inn deler av *Desolation Island (Den ødeste øy)* og  ''Master and Commander (Første kommando).
Marston Vale Line

**Marston Vale Line** er en jernbanelinje mellom Bletchley og Bedford i England, med den offisielle betegnelsen Network Rail rute MD 140. Den er siste åpne del av den gamle Varsity Line mellom Oxford og Cambridge. Tidligere gikk toget videre fra Bletchley til Bicester over Winslow, men denne delen av linjen er nedlagt.

Passasjertogene opereres av Silverlink med British Rail Class 150/1 dieseltog.

De viktigste stasjonene er:

* Bletchley (overgang til West Coast Main Line)
* Fenny Stratford
* Bow Brickhill
* Woburn Sands
* Aspley Guise
* Ridgmont
* Lidlington
* Millbrook
* Stewartby
* Kempston Hardwick
* Bedford St Johns
* Bedford (overgang til Midland Main Line)
Liste over biskoper ved Hólar

**Liste over biskoper ved Hólar** viser biskoper i Hólar på Island, så lenge det bestod som eget bispedømme. Hólar ble opprettet som Islands andre bispestol i 1106 og slått sammen med Skálholt til ett bispedømme med sete i Reykjavík i 1801.

## Katolske biskoper
*1106–1121:  Jón Ögmundsson
*1122–1145:  Ketill Þorsteinsson
*1147–1162:  Bjørn Gilsson
*1163–1201:  Brandur Sæmundsson
*1203–1237:  Guðmundur gó­ði Arason
*1238–1247:  Bótólfur
*1247–1260:  Heinrekur Kársson
*1263–1264:  Brandur Jónsson
*1267–1313:  Jörundur Þorsteinsson
*1313–1322:  Auðunn rauði
*1324–1331:  Lárentíus Kálfsson
*1332–1341:  Egill Eyjólfsson
*1342–1356:  Ormur Ásláksson
*1358–1390:  Jón skalli Eiríksson
*1391–1411:  Pétur Nikulásson
*1411–1423:  Jón Henriksson
*1425–1435:  Jón Vilhjálmsson
*1435–1440:  Jón Bloxwich
*1441–1441:  Róbert Wodbor
*1442–1457:  Gottskálk Keneksson
*1458–1495:  Ólafur Rögnvaldsson
*1496–1520:  Gottskálk grimmi Nikulásson
*1524–1550:  Jón Arason

## Protestantiske biskoper
*1552–1569:  Ólafur Hjaltason
*1571–1627:  Guðbrandur Þorláksson
*1628–1656:  Þorlákur Skúlason
*1657–1684:  Gísli Þorláksson
*1684–1690:  Jón Vigfússon
*1692–1696:  Einar Þorsteinsson
*1697–1710:  Björn Þorleifsson
*1711–1739:  Steinn Jónsson
*1741–1745:  Ludvig Harboe
*1746–1752:  Halldór Brynjólfsson
*1755–1779:  Gísli Magnússon
*1780–1781:  Jón Teitsson
*1784–1787:  Árni Þórarinsson
*1789–1798:  Sigurður Stefánsson

## Katolske [[titulærbiskop|titulærbiskoper]]
*28. juni 1929 &ndash; 25. juli 1929:  Martino Meulenberg S.M.M. 
*23. februar 1942 &ndash; 17. juni 1972:  Jóhannes Gunnarsson S.M.M. 
*29. august 1975 &ndash; 23. mars 1979:  Gerhard Schwenzer SS.CC.
*30. juni 1979 &ndash; 8. februar 1983:  James Anthony Griffin
*25. mars 1983 &ndash; 30. august 1990:  Lawrence Joyce Kenney
*22. desember 1990 &ndash; 24. september 1996:  Francisco Javier Errázuriz Ossa
*6. november 1998 &ndash; 29. august 2003:  Mathew Moolakkattu O.S.B.
*7. oktober 2003 &ndash; 21. oktober 2003:  Stanislas Kazimierz Nagy S.C.J.
*24. februar 2004 &ndash; :  Stanislaw Budzik

## Referanser


## Se også
* Liste over biskoper ved Skálholt
Hólar

**Hólar** er et lite samfunn eller en landsby, Hólar í Hjaltadal, med rundt 100 beboere som er lokalisert i distriktet Skagafjörður i nordlige Island, omtrent 379 km fra Reykjavík.

## Historie
Hólar ble grunnlagt som et bispedømme i 1106 av biskop Jón Ögmundsson og ble snart det ene av Islands to ledende læresteder. Hólar spilte en viktig del i den islandske politikken i middelalderen, og var setet til biskop Gudmund Arasson (1161–1237) i hans kamp med de islandske høvdingene. Under biskop Jón Arason (1484–1550) ble Hólar det siste gjenværende festningen for den katolske troen på Island under reformasjonen. Under reformasjonen gikk Skálholt over til protestantismen mens Hólar forble katolsk. Den religiøse konflikten ble brutalt løst i 1550 da Hólars siste katolske biskop Jón Arason ble ført til sør på Island og ble halshogd på Skálholt sammen med sine to sønner. Hólar fortsatte som protestantisk bispedømme til 1798.

Den best kjente lutherske biskopen ved Hólar var Guðbrandur Þorláksson.

Den første trykkerimaskinen ble introdusert ved Hólar i 1530. Hólars landbrukshøyskole ble grunnlagt i 1882. Høyskolen ble omdøpt til Hólar universitetshøyskole i 2003.

## Se også
* Liste over biskoper ved Hólar

## Eksterne lenker
* Háskólinn á Hólum – nettsted for Hólars landbrukshøyskole, med Introduction to Hólar – engelsk presentasjon
Wolverton stasjon

**Wolverton stasjon** er en jernbanestasjon i Wolverton i det nordlige Milton Keynes. 

Stasjonen betjenes av London Midlands lokaltog mellom Northampton og London på Northampton Loop, som er en del av West Coast Main Line. 

*Wolverton Bend* er en beryktet sving rett utenfor stasjonen, som oppstod da stasjonen ble flyttet østover i 1885 for at jernbanefabrikken og -verkstedet ved siden av skulle kunne utvides. British Rails Advanced Passenger Train, et tidlig krengetog klarte ikke denne svingen. Et tiår senere bestod Virgin Trains' italienske Pendolino prøven. Disse togene stopper ikke ved stasjonen, men intercityruten går forbi Wolverton.

|}
Molukkene

**Molukkene** (tidligere kjent som **Krydderøyene**, indonesisk: *Kepulauan Maluku*) er en øygruppe på omkring 1000 øyer i østre Indonesia, mellom Sulawesi, Timor og Ny-Guinea. Øyene har et totalt areal på 83&nbsp;660 km² og 2,1 millioner innbyggere (2004). Store deler av øygruppen inngår i den indonesiske provinsen med samme navn.

## Største øyer
* Ambon
* Aruøyene
* Bacan
* Bandaøyene
* Buru
* Halmahera - den største av øyene
* Morotai
* Obi
* Seram
* Sulaøyene
* Tanimbarøyene
* Ternate
* Wetar

## Referanser


## Eksterne lenker
*
Krydderøyene

**Krydderøyene** kan referere til:

*Molukkene,  øygruppe i Indonesia
*Zanzibar og Mafiaøya,  øygruppe og øy i Tanzania
Pulsjet

**Pulsjetmotor** er en resonansmotor uten stempel. Hovedprinsippet i virkemåten er slik: Luft blir suget inn gjennom ventilen på grunn av vakuum fra forrige forbrenning. Luften blandes med drivstoff i forbrenningskammeret og antennes av flammerester som blir returnert tilbake til brennkammeret pga. vakuum fra forrige forbrenning, ventilen vil da lukkes av forbrenningstrykket slik at forbrenningsgassene tvinges ut gjennom et snevrere rør bak som blir kalt resonansrør. På grunn av farten og massen av gassen som beveger seg ut bakenden av røret vil det skapes et undertrykk i forbrenningskammeret som suger inn neste ladning. 

Pulsjetmotoren blir startet opp ved hjelp av trykkluft som blir blåst forbi ventilen inn til brennkammeret og blandingen blir antent av en tennplugg. Siden går den av seg selv uten tennpluggen fordi blandingen som kommer inn i brennkammeret blir antent fordi det i resonansrøret er flammerester som ble returnert til brennkammeret pga. vakuum fra forrige forbrenning.

Lengden av resonansrøret er nøye avstemt fordi flammen må ikke blåse ut av resonansrøret for at flammen skal kunne returnere til brennkammeret for å antenne ny blanding i brennkammeret. Pulsjetmotoren i et modellfly kan pulsere opptil 250 pulser pr. sekund mens pulsjetmotoren i en V1 flyvende bombe pulserte opptil 45 pulser pr. sekund.

Pulsjetmotoren har noen ulemper: Høyt drivstofforbruk. Kort levetid pga. brente ventiler fra høy forbrenningstemperatur. Kan ikke monteres inn i flyet pga. sterk varmeutvikling rundt pulsjetmotoren.

## Ventilløs pulsjetmotor
Den ventilløse pulsjetmotoren har ingen bevegelige deler og dermed god holdbarhet. Dette er den enkleste jetmotoren som er laget. Den ble produsert på 60-tallet. 

Den ventilløse pulsjetmotor er ikke virkelig ventilløs — den bruker luftmassen i inntaksrøret som om den var en ventil til erstatning for en mekanisk ventil. 

## Historie
Martin Wiberg (1826–1905) utviklet den første pulsjetmotor i Sverige.

## Eksterne lenker
* Pulsjetmotor: http://www.youtube.com/watch?v=IJqkHJ2zWPY
* Ventilløs pulsjetmotor: http://www.youtube.com/watch?v=oPevraef4gI&feature=related
Bandasjøen

**Bandasjøen** (indonesisk: *Laut Banda*) er en havområde utenfor Indonesia, som avgrenses av Molukkene i nord, Sulawesi i vest og av Timor i sør. Bandasjøen grenser mot Arafurasjøen i øst, Timorsjøen i sør, Floressjøen i vest og Molukksjøen og Seramsjøen i nord.

Bandasjøen er ca. 1000&nbsp;km fra øst til vest og 500&nbsp;km fra nord til sør. Sjøens totale areal er på ca. 740 000&nbsp;km², og det dypeste punktet er på ca. 7200 m. Bandasjøen regnes som en del av Stillehavet.

## Jordskjelv
Jordskejlv skjer hyppig i området grunnet samløpet av tre tektoniske plater, de den eurasiske, stillehavs- og indoaustralske platene.

* Jordskjelvet i Bandasjøen 1938
* Jordskjelvet i Bandasjøen 2005
* Jordskjelvet i Bandasjøen 2006
* Jordskjelvet i Bandasjøen 2009
* Jordskjelvet i Bandasjøen 2010

## Referanser


## Litteratur
* Nunn, Patrick D. (1994): *Oceanic Islands*, Oxford, Great Britain, Blackwell

## Eksterne lenker
*
Arafurasjøen

**Arafurasjøen** (indonesisk: *Laut Arafura*) er et randhav til Stillehavet, beliggende øst for Indonesia, sør for Ny-Guinea og nord for Australia. Mot vest grenser Arafurasjøen til Timorsjøen og Bandasjøen, og mot øst danner Torresstredet passasje mot Korallhavet. Mot sør danner Arafurasjøen den brede Carpentariabukta mellom Arnhem Land og Kapp York-halvøya.

Arafurasjøen er 1290 km lang og 560 km bred. Havet er et grunt sokkelhav med dyp på mellom 50 og 80 m.

## Fotnoter

## Referanser


## Eksterne lenker
*
Semic Press

**Semic Press** var lenge Sveriges største tegneserieforlag, en markedsstilling som ble oppnådd gjennom oppkjøp av Centerförlaget i 1969 og Williams förlag i 1975. I dag har forlaget imidlertid kun bokutgivelser under navnet Bokförlaget Semic.

Forlaget, som er en del av konsernet Bonnier, ble grunnlagt i 1950 som datterselskap av Åhlén & Åkerlunds förlag. Navnet på forlaget var i begynnelsen Serieförlaget, og blant de første titlene som ble gitt ut var *[[Fantomet]]*, *[[Blondie (tegneserie)|Blondie]]* og *[[Tarzan]]*. På midten av 50-tallet ble navnet endra til *Åhlén & Åkerlunds Ungdomstidninger*, før det på midten av 60-tallet ble endra til sitt nåværende navn, **Semic Press** &ndash; ordet «Semic» var en sammenskriving av det svenske ordet *serier* og det engelske *comic*.

I 1997 solgte Bonnier sin serieutgivning til Egmont, og Semic ble gjort om til et rent bokforlag innen Bonnierkonsernet med navnet Bokförlaget Semic.

## Referanser


## Eksterne lenker
* Semic, forlagets hjemmeside
* Semic Press, phantomwiki  
* Semic, seriewikin  
* Semic, comicWiki
Celebessjøen

**Celebessjøen** (indonesisk: *Laut Sulawesi*) er et randhav til Stillehavet, beliggende sør for Filippinene og nord for den indonesiske øya Sulawesi (Celebes). Makassarstredet forbinder Celebessjøen med Javasjøen i sørvest. Sjøen er 675 km fra nord til sør og 837 km fra øst til vest. Samlet areal er 280 000 km² og dypeste punkt er 6220 meter.

## Referanser


## Eksterne lenker
*
Bow Brickhill stasjon

**Bow Brickhill stasjon** er en jernbanestasjon i Bow Brickhill i Milton Keynes. Den betjener London Midlands lokaltog på Marston Vale Line. 

Stasjonen åpnet i 1900-årene, langt senere enn de fleste andre stasjoner på linjen. Den var bemannet frem til 1980-årene, men har siden da kun hatt to sikkerhetskameraer. Frem til 2004 var den unik blant engelske jernbanestasjoner ved at den har to plattformer som ikke ligger side ved side. Årsaken til dette er at det skal være mulig å ha to tog stående der uten at biltrafikken i plankrysset stoppes. Fra 2004 har en rekke andre stasjoner på linjen også fått tilsvarende plattformer. 

Plankrysset er også spesielt, ved at det ligger en rundkjøring på Brickhill Street fra Milton Keynes rett utenfor jernbanelinjen. Dette fører ofte til trafikkorker som er svært vanskelige å løse opp når rundkjøringen fylles opp fordi bommene er stengt. 

|}
Fenny Stratford stasjon

**Fenny Stratford stasjon** er en jernbanestasjon i Fenny Stratford i Milton Keynes. Den betjener London Midlands lokaltog på Marston Vale Line mellom Bletchley og Bedford. 

Stasjonen er ikke betjent, og stasjonsbygningen er nå i privat eie. Frem til 1960-årene var det to plattformer, men den ene har blitt fjernet. Stasjonsbygningen er vernet (Grade II). 

|}
Floressjøen

**Floressjøen** (indonesisk: *Laut Flores*) er havområdet sør for den indonesiske øya Sulawesi, mot Flores og Sumbawa. Mot vest går Floressjøen over i Javasjøen og Balisjøen; mot øst i  Bandasjøen. 

Floressjøen har et areal på  km². Den regnes som en del av Stillehavet, og har forbindelse med Indiahavet mellom Flores og Sumbawa. 

På en av øyene i Floressjøen ligger vulkanen Batu Tara.

## Referanser


## Eksterne lenker
*
Xscape Dome

**Xscape Dome** er en stor bygning i Milton Keynes. Den ligner er formet som en åsrygg med én rett side, og kan sees helt fra Olney, omkring tretten kilometer unna. Med fjorten etasjer er den byens nest høyeste bygning.

Bygningen inneholder en skibakke med ekte snø, et kinokompleks med seksten saler, butikker og serveringssteder og en klatrevegg.
Centre:MK

**Centre:MK** er et kjøpesenter i Milton Keynes i England. Det er med en lengde på 720 meter det lengste i Europa. Senteret består av tre hoveddeler: To parallelle «handlegater» med btuikker mellom, Middleton Hall og Midsummer Place. Senteret er spesielt ikke bare på grunn av sin størrelse, men også fordi det ligger midt i sentrum. Milton Keynes har ikke noen tradisjonell *high street*, en hovedgate med butikker og restauranter.

I Middleton Hall er det normalt salg av biler, men noen dager i uken settes av til annet, som for eksempel antikvariske bøker.

De fleste av butikkene tilhører kjeder som vanligvis finnes i hovedgatene i engelske byer. 

## Eksterne lenker

* Hjemmeside
Transit (satellittbasert navigasjonssystem)

**TRANSIT**, også kjent som **NAVSAT** (som står for *Navy Navigation Satellite System*), var det første satellittbaserte navigasjonssystemet som ble tatt i bruk. De første testene av systemet ble gjort i 1960. Systemet ble brukt primært av den amerikanske marinen for blant annet å gi nøyaktige posisjoner til undervannsbåter. Systemet ble også brukt til meteorologiske formål. Systemet ble avviklet i 1996 til fordel for NAVSTAR Global Positioning System (omtales kort som «GPS»), et mer moderne system som gir mer nøyaktig posisjonering.
Mikhail Botvinov

**Mikhail Botvinov** (russisk: Михаил Ботвинов, tysk: **Mikhail Botwinov**; født 1967) er en tidligere russisk, i dag østerriksk tidligere langrennsløper.

## Karriere
Den russiskfødte løperen startet for hjemlandet til og med sesongen 1995/96, men etter uenighet med det russiske skiforbundet gikk han over til det østerrikske landslaget og ble østerriksk statsborger. Fra 1997 kunne han konkurrere internasjonalt for Østerrike.

Botvinovs første store trium var gullmedaljen på 4 x 10&nbsp;km stafett under VM 1999 sammen med Christian Hoffmann, Alois Stadlober og Markus Gandler. I samme mesterskap tok han bronse på 50&nbsp;km klassisk.

Karrierens høydepunkt kom under OL 2002, da han tok sølv på 30&nbsp;km fri teknikk bak landsmannen Christian Hoffmann. Under OL 2006 i Torino fikk han bronse på 50&nbsp;km fellesstart, bak Giorgio Di Centa og Jevgenij Dementjev.

## Resultater

### [[Olympiske leker]]
* Sølv på 30&nbsp;km fellesstart i Salt Lake City 2002
* Bronse på 50&nbsp;km fellesstart i Torino 2006

### [[Ski-VM|VM på ski]]
* Gull på 4 x 10&nbsp;km stafett for Østerrike i Ramsau 1999
* Bronse på 4 x 10&nbsp;km stafett for Russland i Falun 1993
* Bronse på 50&nbsp;km klassisk i Ramsau 1999

### Annet
* Vinner av Vasaloppet i 1997

## Sammenlagtplasseringer i verdenscupen

## Referanser


## Eksterne lenker
*
Woburn Sands stasjon

**Woburn Sands stasjon** er en jernbanestasjon i Woburn Sands i Milton Keynes. Den betjener London Midlands lokaltog mellom Bletchley og Bedford på Marston Vale Line. 

|}
Thomas H. Cook

**Thomas H. Cook** (født 1947 i Alabama, USA) 
er en amerikansk krimforfatter. 

Cook har 6 ganger vært nominert Mystery Writers of Americas høythengende Edgar-pris. Han har også vært nominert for britiske Crime Writers' Associations prestisjefulle Dagger-pris.

## Referanser


## Eksterne lenker
* 
*  Utførlig bibliografi
Pavo

* indiapåfugl
* smaragdpåfugl

***Pavo*** er ei slekt i tribuset påfugler (Pavonini), som inngår i fasanfamilien (Phasianidae). Gruppen teller to arter som er endemiske for henholdsvis Sri Lanka og India, og Sørøst-Asia. Dette er terrestriske arter som trives i tropisk klima og åpen skog.

## Inndeling
Inndelingen følger HBW Alive og er i henhold til McGowan & Bonan (2018). Norske navn på arter og grupper følger Norsk navnekomité for fugl og er i henhold til Syvertsen *et al.* (2008, 2017). Navn på arter og grupper i parentes er ikke offisielle, men kun midlertidige beskrivelser i påvente av en offisiell beskrivelse.

* Galliformes, hønsefugler
** Phasianidae, fasanfamilien, (2 underfamilier, 7 tribus, 51 slekter, 187 arter)
*** Rollulinae, (jungelrapphøns eller jungelrapphøner), (8 slekter, 32 arter)
*** Phasianinae, (fasaner og høns), (7 tribus, 43 slekter, 155 arter)
**** Pavonini, påfugler, (4 slekter)
***** *[[Afropavo]]*, (monotypisk)
****** *[[kongopåfugl|A. congensis]]*, kongopåfugl
***** *[[Pavo]]*
****** *[[indiapåfugl|P. cristatus]]*, indiapåfugl
****** *[[smaragdpåfugl|P. muticus]]*, smaragdpåfugl
***** *[[Argusianus]]*, (monotypisk)
****** *[[argusfasan|A. argus]]*, argusfasan
***** *[[Rheinardia]]*, (monotypisk)
****** *[[dragefasan|R. ocellata]]*, dragefasan
**** Polyplectronini (monotypisk)
**** Coturnicini (11 slekter)
**** Gallini, (frankoliner og høns), (6 slekter)
**** Lophophorini (5 slekter)
**** Phasianini (6 slekter)
**** Tetraonini, skoghøns, (10 slekter)

## Referanser




## Eksterne lenker
*
Terrorangrepet i Bologna 2. august 1980

**Terrorangrepet i Bologna 2. august 1980**, også kjent som **Bologna-massakren**, i Italia som *Strage di Bologna*, var et terrorangrep mot sentralstasjonen i Bologna i Italia 2. august 1980, der 85 mennesker ble drept og mer enn 200 ble såret. Den høyreradikale terroristorganisasjonen Ordine Nuovo ble anklaget for angrepet, mens blant annet to italienske etterretningsagenter ble dømt for å ha hindret etterforskningen.

Klokken 10.25 lokal tid eksploderte en tidsinnstilt bombe plassert i en koffert inne i et venterom på stasjonen. Bomben var laget av TNT og T4. Eksplosjonen ødela mesteparten av hovedbygningen og rammet også Ancona-Chiasso-toget som stod på den første plattformen. Eksplosjonen ble hørt mange kilometre unna.
På denne sommerlige lørdagsmorgenen var stasjonen full av turister og byen var helt uforberedt på en slik hendelse. Det var derfor ikke nok ambulanser, så taxier og busser ble brukt for å frakte de sårede til sykehusene.

Den italienske regjeringen, ledet av Francesco Cossiga, og politiet trodde først at eksplosjonen kunne skyldes en ulykke, før skylden ble lagt på terrorgruppen Røde Brigader. Det var talløse forsøk på å avspore og hindre etterforskningen i ettertid. Dette ga grobunn for mange konspirasjonsteorier rundt hendelsen.

En langvarig og kontroversiell rettssak fulgte. Ofrenes etterlatte dannet en forening (Associazione tra i famigliari delle vittime della strage alla stazione di Bologna del 2 agosto 1980) for å holde den offentlige bevisstheten om saken ved like. 23. november 1985 falt endelig dommen i italiensk høyesterett:
*Bekreftelse av livstidsdom for nynazist-terroristene Valerio Fioravanti og Francesca Mambro. Disse har begge alltid hevdet sin uskyld. 
*Tre personer ble dømt til fengselsstraff for hindring av etterforskningen.

Til dags dato er ingen av de ansvarlige bak terroraksjonen eller motivene for den kjent.

2. august blir markert som en minnedag for terrorangrepet. Byen Bologna sammen med foreningen for de etterlatte organiserer hvert år en internasjonal konkurranse som ender med en konsert i byens torg, Piazza Maggiore.

Området i stasjonen der bomben gikk av har blitt rekonstruert, men som et minne om handlingen har golvet og en sprekk i hovedveggen blitt beholdt som det er. Likeledes står stasjonens klokke for alltid på tidspunktet 1025, da bomben gikk av.

## Se også
*Terrorisme
*Sommer-OL 1980

## Eksterne lenker
* stragi.it, offisiell hjemmeside for organisasjonen for ofrenes etterlatte (italiensk)
* BBC Overview of the events
* Bologna Sentralstasjon
* A Massacre to Remember – The Bologna Train Station Bombing Twenty-Five Years Later
* "1980: Massacre in Bologna, 85 dead"
* L'ora della verità, en komite som hevder Luigi Ciavardinis uskyld og søker å avsløre lyssky sider ved rettssaken (italiensk)
Hartley County

**Hartley County** er et fylke i den amerikanske delstaten Texas. Fylket hadde  innbyggere i 2010. Det ligger i den nordvestlige delen av staten og det grenser mot Dallam County i nord, Moore County i øst og mot Oldham County i sør. Det har også grense mot delstaten New Mexico i vest.

Hartley Countys totale areal er  km² hvorav 2 km² er vann. I 2000 hadde fylket  innbyggere og administrasjonssenteret ligger i byen Channing. Hartley County ble grunnlagt i 1876 og har fått sitt navn etter lovgiverne og advokatene Oliver C. Hartley og Rufus K. Hartley.

## Byer
*Channing
*Hartley

## Referanser

## Eksterne lenker
*
Dallam County

**Dallam County** er et fylke i den amerikanske delstaten Texas. Det ligger i den nordvestlige delen av staten og grenser mot Sherman County i øst og mot Hartley County i sør. Det har også grense mot delstatene Oklahoma i nord og New Mexico i vest.

Dallam Countys totale areal er 3&nbsp;899 km² hvorav 1 km² er vann. I 2000 hadde fylket 6&nbsp;222 innbyggere og administrasjonssenteret ligger i byen Dalhart. Dallam County har fått sitt navn etter advokaten og avismannen James Wilmer Dallam.
## Eksterne lenker
*
Maskinoversettelse

**Maskinoversettelse** er en automatisk oversettelse fra ett språk til et annet. 

I regelbasert maskinoversettelse styres oversettelsen av en rekke kompliserte lingvistiske grammatikker og regler. På grunnlag av setningenes syntaks og semantikk sikter man mot å oppnå en oversettelse som både er korrekt (dvs. setningenes oppbygning/syntaks er i orden) og bevarer betydningen av den opprinnelige setningen. 

I statistisk maskinoversettelse brukes store mengder med tekst til å lage språkmodeller og oversettelsesmodeller. Førstnevnte gir f.eks. sannsynligheten for at et visst ord følger et annet, mens oversettelsesmodellen gir sannsynligheten for at et visst ord oversettes av et annet (eller at en viss frase oversettes av en annen, i frasebasert statistisk maskinoversettelse).

Oftest er det ikke en-til-en-forhold mellom forskjellige språk, noe som kan gi utfordringer, og gjør at det er behov for manuell redigering av maskinelt oversatt tekst.

## Eksterne lenker
* Giellatekno Apertium, nordsamisk–norsk maskinoversettelse, levert av UiT
* Apertium, regelbasert system basert på fri data og fri programvare (se også Apertium)
* Google Oversetter, maskinoversettelse levert av Google (se også Google Oversetter)
*  GramTrans, maskinoversettelse mellom skandinaviske språk, samt engelsk, portugisisk, spansk og esperanto
The Crow: Wicked Prayer

***The Crow: Wicked Prayer*** er den fjerde filmen basert på tegneserien *The Crow* av James O'Barr. Den ble regissert av Lance Mungia, og var inspirert av Norman Partridges roman. Filmen ble vist i én uke på kino i Seattle i Washington, før den ble lansert direkte på video den 19. juli 2005. Den opprinnelige *[[The Crow]]* hadde en tilhengerskare og fikk kultstatus, mens oppfølgerne har alle fått dårlig mottakelse.

## Handling

Filmen har handling fra det sydvestlige Amerika, og forteller historien til tidligere straffedømte og sosialt utstøtte Jimmy Cuervo. Jimmy, som er forhatt av de fleste i det lokale samfunnet, planlegger å forlate byen så snart prøvetiden hans er over. Han planlegger også å ta med seg sin store kjærlighet, Lily. Disse planene blir endret da Luc Crash og Lola Byrne, lederne i den lokale satanistgjengen, tar livet av Lily for å bruke de blå øynene hennes i et rituale som skal gjøre Luc til djevelens reinkarnasjon. Jimmy, som blir myrdet sammen med Lily, kommer tilbake fra de døde som en udødelig hevner som skal ta hevn på den satanistiske gjengen. For å bli gjenforent med Lily må han stå ansikt til ansikt med djevelen for å stoppe de onde planene til Luc og Lola.

## Rolleliste

## Eksterne lenker
* 
*
Albansk

**Albansk** er en egen gren av det indoeuropeiske språkfamilien og det offisielle språket i Albania, samt ett av de offisielle språkene i Kosovo og Nord-Makedonia. Det er også et offisielt språk på et regionalt nivå i Montenegro. Språket er også i bruk i tilgrensende områder, samt i Tyrkia og Italia (der det kalles arbëresh). Språket deles i to hoveddialekter: gegisk nord for elva Shkumbin og toskisk på sydsiden.

## Dialekter

Albansk har to forskjellige dialekter. Tosk som blir snakket hovedsakelig i sør og gheg blir brukt i nord. Standard albansk er basert på tosk-dialekten. Elven Shkumbin anses som punktet hvor disse to dialektene skiller seg fra hverandre.

### Gheg
Gheg er igjen delt opp i fire under-dialekter, gheg i nordvest, nordøst-gheg, sentral-gheg, and sør-gheg. Det blir hovedsakelig snakket i det nordlige Albania, deler av Montenegro, Kosovo og nordvest i Nord-Makedonia.

### Tosk
Tosk er delt opp i fem under-dialekter, nord-tosk (det mest vanlige), labërisht, çam, arvanitika, og arbëresh-albansk. Tosk-dialekten blir brukt i det sørlige Albania, sørvest i Nord-Makedonia og i det nordlige, samt sørlige Hellas. Cham-albansk snakkes i det nordvestlige Hellas, mens arvanitika-dialekten av brukes av arvaniter i det sørlige Hellas. Mens arbëresh-albansk blir talt av arbëreshë-folket, etterkommere av flyktninger som i det 15. og 16. århundre bosatte seg i det sørlige Italia, i små samfunn i regionene  Sicilia og Calabria.

## Historie
Man har antatt at albansk er den gjenlevende resten av de illyriske språkene, men kan også være beslektet med trakisk, siden det albanske kjerneområdet opprinnelig lå mye lenger nord. Albansk nevnes som eget språk på 1300-tallet, og det første dokumentet på albansk, "Formula e pagëzimit" (dåpsformular), er datert 8. november 1462, og inneholder setningen *Un'te paghesont' pr'emenit t'Atit e t'Birit e t'Spirit Senit (Jeg døper deg i Faderens, Sønnens og Den hellige ånds navn)**.* Den første trykte bok på albansk kom i 1555.

## Alfabetet

## Grammatikk
Følgende tabell tar i bruk  ordet *mal* (fjell) i fem forskjellige kasus.

## Nummereringen

## Referanser


## Eksterne lenker
* Albanian - UCLA Language Materials Project, University of California Los Angeles (UCLA).
Vesterøy

**Vesterøy** er den nest største øya i Hvaler kommune i Østfold, og den første øya langs «Fastlandsveien» riksvei 108 fra Fredrikstad. Vesterøy ligger mellom Spjærøy i øst og Papper i vest og har broforbindelse til begge. Omtrent midt på øya ligger *[[Bankerødkollen]]*, som er det høyeste punktet i kommunen, 72,4 meter over havet.

I Ødegårdskilen på øya ligger det et bredt utvalg av butikker. Vesterøy har mange større hytteområder, både på Havtunet og i Utgårdskilen. Vesterøy hadde frem til 2021 også egen barneskole, Åttekanten skole på Hauge, men i 2021 ble alle 3 skolene på Hvaler slått sammen til en Hvaler barne- og ungdomsskole, på Rød, på en de midtre øyer Asmaløy. Mesteparten av sørsida av Vesterøy er regulert til friluftsområde, men lite hytter. Øya har også mange badestrender, blant annet Kuvauen og Guttormsvauen.

## Referanser
Central Western Daily

***Central Western Daily*** er ei australsk lokalavis som utgis i Orange-distriktet i New South Wales. *Central Western Daily* kom først ut i 1945, og fokuserer på samfunnsnyheter, alt fra lokalt til verdenshendelser. Den er også kjent for sin gode dekning av lokal sport. Avisa har et gjennomsnittsopplag på 6&nbsp;000.

## Eksterne lenker
* 
* Rural Press Sales om CWD
King Features Syndicate

**King Features Syndicate** er det største amerikanske syndikatet for tegneserier, eid av The Hearst Corporation. Syndikatet ble grunnlagt i 1915 og gir i tillegg til tegneserier også ut avisspalter og annet avismateriale til tusener av aviser verden over. I Norge er syndikatet representert ved Bulls Press.

Noen serier som utgis av King Features Syndicate er:
**[[Bizarro]]*
**[[Blondie]]*
**[[Fantomet]]*
**[[Hårek]]*
**[[Lyn Gordon]]*
**[[Mandrake]]*
**[[Prins Valiant]]*
**[[Skipper'n]]*
**[[Spider-Man]]*
**[[Zits]]*
* *[[Knoll og Tott]]*

## Eksterne lenker
*
Rundtomrask

***Rundtomrask*** (engelsk *Roverandom*) er upretensiøs barnebok av den engelske forfatteren J.R.R. Tolkien, som er bedre kjent for romanen *[[Hobbiten]]* og romantrilogien *[[Ringenes herre]]*. Boka ble opprinnelig skrevet som en barnefortelling til sønnen Michael Tolkien som hadde mistet sin favorittlekehund i 1925. Den var i lang tid tenkt som en fortsettelse av *«Hobbiten»*, men ble lagt til side til fordel for *«Ringenes herre»*.

## Handling

En dag, når Rask leker med ballen sin i hagen, kommer trollmannen Artaxerxes på besøk. Han tar i fra Rask ballen sin slik at Rask blir sur og bitter. Dermed forvandler Artaxerxes ham til en lekehund, noe som forandrer livet hans helt. I tillegg til dette fører trolldommen til at Rask får møte mange rare personer, blant annet trollmennene Psamathos og månemannen.

### Bakgrunnshistorien

I 1925 ble J.R.R. Tolkien utnevnt til professor i angelsaksisk ved University of Oxford
og skulle i et års tid overlappe denne jobben min sin gamle stilling ved Universitetet i Leeds. For å feire dette, bestemte familien Tolkien å ta en uventet ferieopphold ved byen Filey i Yorkshire. Ferieoppholdet var egentlig ment som en oppladning til det tøffe året som ventet Tolkien, men planen ble forandret da hans fem år gamle sønn Michael Tolkien mistet sin favorittlekehund. Tapet av lekehunden var en stor påkjenning for sønnen, og Tolkien bestemte seg for å finne opp en forkaringshistorie. Resultatet ble historien om Rask, som handlet om en virkelig hund som ble forvandlet til en lekehund og senere mistet av eieren for å reise på sine eventyr til månen og havet. Til tross for at Michael fikk den forklaringen han trengte, fortsatte Tolkien å fortelle historien om Rover for barna. I perioden etter ferien til 1936 skrev og malte Tolkien en rekke malerier basert på Rundtomraskromanen. Planen var at romanen skulle gis ut etter suksessen med *«Hobbiten»*, men ble ikke utgitt før 60 år etter at romanen var ferdig skrevet.

### Rundtomrask og Tolkiens legendarium

For de mange som har lest bøkene tilknyttet Tolkiens legendarium, hovedsakelig «*[[Silmarillion]]*», «*[[Hobbiten]]*» og «*[[Ringenes herre]]*», vil legge merke til likhetstrekkene til opplevelsene, stedene og personene Rask møter med opplevelsene, stedene og personene som personene fra Midgard opplever, ser og møter. Et tydelig eksempel på dette er trollmennene Artaxerxes, Psamathos og månemannen som skal være forbildene til Gandalv i Midgardsverden.

## Romanens referanse til andre  historier

*Kong Arthur
*Eigil Bonde fra Heim av J.R.R. Tolkien
*Tolkiens legendarium (mytologiske verden)
*Norrøne sagaer 
*Andre myter og eventyr i europeisk folkediktning

## Omslagbildene
Omslaget til den norske utgaven består av to malerier malt av Tolkien selv. 
**The Gardens of the Merking's Palace* (1927)
**House where «Rover» Began His Adventures as a «Toy»* (1927)
Australian Woman’s Mirror

***Australian Woman's Mirror*** var et australsk ukeblad for kvinner, utgitt av Bulletin Productions fra 1924 til 1961. *Australian Woman's Mirror* var den første publikasjonen i Australia som ga ut tegneserien *[[Fantomet]]*, fra og med 1. september 1936, til bladet gikk inn i 1961.

## Se også
*Fantomet i Australia
Knut Lurås

**Knut Lurås** (1782&ndash;1843) var en spelemann fra Tinn i Telemark. 

Knut Lurås var fra garden Lurås i Austbygde, av en slekt som fremdeles teller mange begavede musikere. Han var en av tre brødre, Knut, Øystein og Thomas, som alle spilte fele og i tillegg drev med rosemaling. Lurås-stilen er i dag et begrep langt utenfor Tinn. 

Knut var en av de første som reiste på lengre spelferder, og møtte spelemenn i Hardanger og Valdres. Han ble regnet som den viktigste spelemannen i sin tid, og var en sentral stilskaper før Myllarguten, som er elev av Luråsen. I Valdres møtte han Jørn Hilme og byttet spell med denne, og kom også til å legge igjen sentrale spor i Valdres-tradisjonen, som spelemann og rosemaler. Han var også i kontakt med Guttorm Grimelid fra Krødsherad.

*Lurås-spelet* regnes i dag som en egen retning av spel-tradisjonen i Telemark. Knut likte gangar-formen, og flere slåtter i 6/8-takt er preget av ham. Rikard Berge hevder Knut Lurås var den første som riktig hevet bygdespelet opp på et høyt nivå, og satte standard for utviklingen av hardingfelemusikken inn på 1800-tallet. Luråsen var kjent for bitende karakteristikker av andre spelemenn, og skarpe replikker som festet seg. Noen ganger førte dette ham opp i problemer.

Knut Lurås skal ha mistet livet i et slagsmål på Kongsbergmarken i 1843. Han ligger begravet under skytterbanen på Kongsberg.

## Referanser
Anders Roslund

**Anders Roslund** (født 1961) er en svensk forfatter og journalist.

Roslund arbeidet i 15 år for Sveriges Television, blant annet som nyhetsjournalist og som sjef for *Kulturnyheterna*. I 2004 utga han sammen med Börge Hellström kriminalromanen *Odjuret* som fikk stor oppmerksomhet i hjemlandet og ble belønnet med Skandinaviska Kriminalsällskapets pris Glassnøkkelen. Roslund er fra 2005 forfatter på heltid.

## Bibliografi
* *Odjuret* (2004) (sammen med Börge Hellström)
* *Box 21* (2005) (sammen med Börge Hellström)
* *Edward Finnigans upprättelse* (2006) (sammen med Börge Hellström)
* *Flickan under gatan* (2007) (sammen med Börge Hellström)

### Oversettelser til norsk

## Priser
* Glassnøkkelen 2005, for *Odjuret* (sammen med Börge Hellström)
* Avisen Stockholm Citys pris for årets bok 2005, for *Box 21* (sammen med Börge Hellström)
* Guldpocket, kategorien årets mest solgte svenske krimroman 2005, for *Odjuret* (sammen med Börge Hellström) 
* Platinapocket, kategorien årets mest solgte svenske krimroman 2006, for *Box 21* (sammen med Börge Hellström)  

## Referanser


## Eksterne lenker
* 
*
Й

**Й** (minuskel: **й**) er en bokstav i det kyrilliske alfabetet som består av den kyrilliske bokstaven И og en breve.

Й er den ellevte bokstaven i det russiske alfabetet, og på russisk blir den kalt И краткое (*I kratkoje* eller "kort I").

Det er den tiende bokstaven i det bulgarske alfabetet og blir kalt И кратко (*I kratko* eller "kort I") på bulgarsk. Det er den fjortende bokstaven i det ukrainske alfabetet og på ukrainsk blir den kalt Йот, (*Jot*) eller Ий (*Ij*). Det er også den ellevte bokstaven i det belarusiske alfabetet, men bokstaven И brukes ikke i belarusisk.

I serbisk og makedonsk, representerer bokstaven Ј den samme lyden.

HTML-kodene er `&amp;#1049;` eller `&amp;#x419;` for stor bokstav, og `&amp;#1081;` eller `&amp;#x439;` for liten bosktav.
Börge Hellström

**Börge Hellström** (1957–2017) var en svensk forfatter.

Hellström arbeidet med kriminelle og misbrukte barn, og var en av stifterne av organisasjonen Kriminellas Revansch i Samhället. Ifølge ham selv hadde han tidligere skadelig bruk av rusmidler, og han skal selv ha blitt seksuelt misbrukt som barn.

I 2004 utga Hellström sammen med Anders Roslund kriminalromanen *Odjuret* som tok opp problematikken omkring pedofili, barnemord og hevndrap. Boken fikk stor oppmerksomhet i hjemlandet og ble belønnet med Skandinaviska Kriminalsällskapets pris Glassnøkkelen. Hellström er siden 2005 forfatter på heltid.

## Bibliografi
* *Odjuret* (2004) (sammen med Anders Roslund)
* *Box 21* (2005) (sammen med Anders Roslund)
* *Edward Finnigans upprättelse* (2006) (sammen med Anders Roslund)
* *Flickan under gatan* (2007) (sammen med Anders Roslund)

### Oversettelser til norsk

## Priser
* Glassnøkkelen 2005, for *Odjuret* (sammen med Anders Roslund)
* Avisen Stockholm Citys pris for årets bok 2005, for *Box 21* (sammen med Anders Roslund)
* Guldpocket, kategorien årets mest solgte svenske krimroman 2005, for *Odjuret* (sammen med Anders Roslund)
* Platinapocket, kategorien årets mest solgte svenske krimroman 2006, for *Box 21* (sammen med Anders Roslund)

## Referanser


## Eksterne lenker
* 
*
The Dark Knight

***The Dark Knight*** er en amerikansk-britisk film fra 2008 basert på tegneseriefiguren Batman fra DC Comics.

Filmen er oppfølgeren til *[[Batman Begins]]*, som førte Batman tilbake i rampelyset etter åtte år i dvale. Christopher Nolan, regissøren av *Batman Begins*, regisserte også oppfølgeren og skrev manuset i fellesskap med sin bror, Jonathan. Christian Bale gjentar sin rolle som Bruce Wayne/Batman.

## Handling
### Tidlige rykter
I et intervju i *[[Premiere magazine]]* i juni 2005 uttalte manusforfatter David S. Goyer «I neste film får Batman hjelp av [James] Gordon (Gary Oldman) og [Harvey] Dent til å overvinne Jokeren (Heath Ledger)… men uten å drepe ham. I den tredje filmen skulle Jokeren for retten, hvor han vansirer Dent.»

### Filmens handling
Det har gått ett år siden Batman reddet Gotham fra Ra's Al Ghul. En bank blir ranet av en gjeng maskerte tyver. Men når alt kommer til alt er det kun én mann som står igjen som vinneren – den gale The Joker (Heath Ledger), som gjerne vil se hele verden gå under for sine føtter. Batman/Bruce Wayne (Christian Bale) vil først overse ham for å ta toppene i mafiaen, men oppdager snart at linken mellom mafiaen og Joker er skummelt tett. Han slår seg dermed sammen med førstebetjent Gordon (Gary Oldman) folkets nye helt Harvey Dent (Aaron Eckhart) for å fakke Joker og "vennene" hans. Men Bruce har sine egne demoner å kjempe mot. Ikke bare er politimannen Dent byens nye redningsmann, men han er også sammen med Bruces store kjærlighet, Rachel (Maggie Gyllenhaal). Det viser seg også at Joker ikke er en helt enkel mann å forutse, og Bruce innser at han kanskje må bryte grenser og moralske såvel som lovlige regler for å stoppe mysteriet The Joker.

## Casting
### Figurer som tidlig ble bekreftet kommer tilbake etter forrige film
Christian Bale, Michael Caine, og Gary Oldman gjentok alle sine roller som henholdsvis Batman, Alfred Pennyworth og James Gordon.

### Bekreftede nye figurer
Heath Ledger, som ble valgt i rollen som Jokeren juli 2006, ble posthumt tildelt Oscar for beste mannlige birolle.

### Rolleliste

## Omsetning
Per i dag har filmen oppnådd en omsetning på NOK 1,6 milliarder i USA og Canada og NOK 652 millioner i 37 andre land som utgjør en global omsetning på NOK 2,289 milliarder.

## Referanser


## Eksterne lenker
* 
* 
* 
* Batman On Film
* Dark Knight Trailer
Lofthus (Ullensvang)

**Lofthus** er en bygd og et tettsted i Ullensvang kommune i Indre Hardanger i Vestland. Bygda ligger på østsiden av Sørfjorden. Riksvei 13 går gjennom bygda. Ullensvang kirke ligger på Lofthus, det samme gjør Hardanger tingrett. Lofthus ble hvert år bortsett fra 2019 regnet som et tettsted etter Statistisk sentralbyrås definisjon.

På 1880-tallet bygde Edvard Grieg sin komponisthytte her som han kalte Komposten. Rundt i Hardanger fikk han mye inspirasjon fra naturen til sin musikk.

Lofthus er ei av de største fruktbygdene i Norge. Det dyrkes særlig mye moreller.
Under Morellfestivalen på Lofthus blir det hvert år arrangert NM i morellsteinspytting.

En utflytter fra Lofthus ga navnet til bydelen i Oslo med samme navn.

## Referanser